**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROCES VERBAL**

**al şedinţei ordinare a Consiliului Local**

**al Municipiului Câmpulung Moldovenesc din 23 februarie 2023**

Şedinţa începe la orele 1200.

Se intonează Imnul de Stat.

Convocarea şedinţei a fost făcută de către primarul municipiului prin Dispoziţia primarului nr. 64/2023.

Sunt prezenţi domnii: Negură Mihăiţă – primar şi doamna Erhan Rodica – secretar general al municipiului.

Au fost invitați şi participă la şedinţă: Florescu Iuliana, Istrate Luminița, Crăciunescu Diana, Erhan – Vicol Maria Daniela, Melen Daniel, Țîmpău Erzilia, Erhan Andrei și Latiș Mihai.

Şedinţa este deschisă de domnul consilier local Macovei Virgil, preşedinte de şedinţă, care dă cuvântul d-nei secretar pentru a informa asupra prezenței consilierilor locali la ședință. D-na. secretar informează plenul că sunt prezenți 14 consilieri locali; lipsesc motivat domnii consilieri locali: Berențan Corneliu, Boicu Bogdan, Iftime Alin și Munteanu Mircea, întârzie dl. consilier local Giosan Cosmin, astfel încât şedinţa este legal constituită şi îşi poate desfăşura lucrările.

Președintele de ședință dă cuvântul domnului primar pentru a prezenta proiectul ordinii de zi:

1.Aprobarea procesului verbal al şedinţei Consiliului Local al municipiului Câmpulung Moldovenesc din 31.01.2023.

2.Proiect de hotărâre numărul 13/10.02.2023 privind aprobarea volumului maxim de masă lemnoasă estimat a se recolta în anul 2023 din fondul forestier proprietate publică a municipiului Câmpulung Moldovenesc.

Inițiator: Primarul municipiului.

Aviz comisii: Comisia economică și Comisia juridică.

Raport de specialitate: Direcția tehnică și urbanism și Compartiment juridic.

3.Proiect de hotărâre numărul 14/10.02.2023 cu privire la modul de valorificare a cantității de 213.77 mc lemn fasonat provenit din fondul forestier proprietatea publică a municipiului Câmpulung Moldovenesc administrat de Ocolul Silvic Vatra Dornei.

Inițiator: Primarul municipiului.

Aviz comisii: Comisia economică și Comisia juridică.

Raport de specialitate: Direcția tehnică și urbanism, Compartiment juridic și Direcția economică.

4.Proiect de hotărâre numărul 15/10.02.2023 pentru acceptarea ofertei de donație a unui teren situat în intravilanul municipiului Câmpulung Moldovenesc și a investiției edificate pe acest teren.

Inițiator: Primarul municipiului.

Aviz comisii: Comisia economică și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

5.Proiect de hotărâre numărul 16/10.02.2023 privind transmiterea în administrare și în mod gratuit a unui bun imobil aflat în domeniul privat al municipiului Câmpulung Moldovenesc, din administrarea Consiliului Local al municipiului Câmpulung Moldovenesc în administrarea Școlii Gimnaziale „George Voevidca“ Câmpulung Moldovenesc.

Inițiator: Primarul municipiului.

Aviz comisii: Comisia economică și Comisia urbanism.

Raport de specialitate: Direcția tehnică și urbanism, Direcția economică și Compartiment juridic.

6.Proiect de hotărâre numărul 17/10.02.2023 cu privire la repartizarea, în vederea închirierii, a unor spații cu destinație de locuință.

Inițiator: Primarul municipiului.

Aviz comisii: Comisia învățământ.

Raport de specialitate: Direcția tehnică și urbanism și Compartiment juridic.

7.Proiect de hotărâre numărul 18/10.02.2023 privind aprobarea închirierii prin licitație publică a unor suprafețe de teren cu destinația de pajiști permanente aparținând domeniului public al Municipiului Câmpulung Moldovenesc.

Inițiator: Primarul municipiului.

Aviz comisii: Comisia economică și Comisia urbanism.

Raport de specialitate: Direcția tehnică și urbanism, Direcția economică și Compartiment juridic.

8.Proiect de hotărâre numărul 19/10.02.2023 privind desemnarea reprezentanților Consiliului Local al municipiului Câmpulung Moldovenesc în comisia de concurs/examen, respectiv în comisia de soluționare a contestațiilor la concursul organizat pentru ocuparea funcției specifice comitetului director de director financiar-contabil al Spitalului Municipal Câmpulung Moldovenesc.

Inițiator: Primarul municipiului.

Aviz comisii: Comisia învățământ.

Raport de specialitate: Direcția administrație publică și Compartiment juridic.

9.Raport cuprinzând rezultatele operațiunilor de inventariere a patrimoniului municipiului Câmpulung Moldovenesc în anul 2022, înregistrat la nr. 2661 din 20.01.2023.

10.Informare privind derularea Programului Operațional Ajutorarea Persoanelor Defavorizate – POAD, înregistrată la nr. 5518 din 13.02.2023.

11.Adresa Spitalului Municipal Câmpulung Moldovenesc nr. 17349/2022, înregistrată la nr. 40665/2022.

12.Situație lunară privind activitățile realizate de persoanele beneficiare de ajutor social, conform planului de acțiuni în luna ianuarie 2023, înregistrată la nr. 3658 din 31.01.2023.

13.Diverse.

Domnul preşedinte consultă plenul dacă sunt propuneri pentru suplimentarea ordinii de zi.

Domnul primar solicită suplimentarea ordinii de zi cu un proiect de hotărâre care are caracter de urgență:

Proiect de hotărâre numărul 20/21.02.2023 privind aprobarea majorării bugetului local, utilizării fondului de rezervă, virărilor de credite bugetare și influențelor la lista de investiții a bugetului local pe anul 2023 și aprobarea virărilor de credite bugetare și a influențelor la lista de investiții a bugetului instituţiilor publice şi activităţilor finanţate integral sau parţial din venituri proprii pe anul 2023.

Inițiator: Primarul municipiului.

Aviz comisii: Comisia economică.

Raport de specialitate: Direcția economică.

Se supune la vot suplimentarea ordinii de zi. Se votează cu 14 voturi ,,pentru”.

Se supune la vot ordinea de zi pe ansamblu. Se votează cu 14 voturi ,,pentru”.

D-na. secretar – vă reamintesc că aveți obligația legală ca la începutul ședinței să declarați dacă aveți un interes personal față de proiectele aflate pe ordinea de zi care ar putea conduce la un conflict de interese.

Doamna consilier local Alvirescu Ioana și domnii consilieri locali Cîrmaci Nicolai și Lițu Nicolae anunță că nu vor participa la dezbateri și la vot la proiectul de hotărâre numărul 18/10.02.2023 privind aprobarea închirierii prin licitație publică a unor suprafețe de teren cu destinația de pajiști permanente aparținând domeniului public al Municipiului Câmpulung Moldovenesc.

Dl. președinte de ședință – urează un călduros ,,La mulți ani”, domnului consilier Cîrmaci Nicolai și doamnei director Istrate Luminița.

**Se trece la punctul 1 de pe ordinea de zi (Aprobarea procesului verbal al şedinţei Consiliului Local al municipiului Câmpulung Moldovenesc din 31.01.2023).**

Nu sunt obiecţii.

Se supune la vot. Se votează cu 14 voturi „pentru”.

**Se trece la punctul 2 de pe ordinea de zi (Proiect de hotărâre numărul 13/10.02.2023 privind aprobarea volumului maxim de masă lemnoasă estimat a se recolta în anul 2023 din fondul forestier proprietate publică a municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism și Compartiment juridic.

Comisiile nr. 1 și nr. 4 avizează favorabil proiectul de hotărâre.

Discuții:

Dl. consilier local Sologiuc – se exploatează prea mult, vom vota împotrivă. Zilele trecute am văzut că din nou se taie ilegal pe Runc, am observat că la sesizarea din luna decembrie 2021, s-a aplicat doar o amendă. Susțin că pădurea trebuie protejată.

Se supune la vot proiectul de hotărâre. Se votează cu 12 voturi „pentru” și 2 voturi ,,împotrivă” (d-na. consilier Cocuța-Piticari și dl. consilier Sologiuc).

Hotărârea a fost adoptată.

**Se trece la punctul 3 de pe ordinea de zi (Proiect de hotărâre numărul 14/10.02.2023 cu privire la modul de valorificare a cantității de 213.77 mc lemn fasonat provenit din fondul forestier proprietatea publică a municipiului Câmpulung Moldovenesc administrat de Ocolul Silvic Vatra Dornei).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Compartimentului juridic și raportul de specialitate al Direcției economice.

Comisiile nr. 1 și nr. 4 avizează favorabil proiectul de hotărâre.

Discuții:

Dl. consilier local Boicu Alin – se propune ca 213.77 mc lemn fasonat să poată fi vândut și altor cetățenii, nu doar câmpungenilor. Sunt de acord cu acest proiect, deoarece dacă va sta mult acea cantitate de lemn pe rampă pot interveni niște probleme din punct de vedere legal. Ar trebui mai multă publicitate, ca să știe câmpulungeni că pot lua lemn de acolo, chiar dacă este mai costisitor din punct de vedere al transportului.

Se supune la vot proiectul de hotărâre. Se votează cu 12 voturi ,,pentru” și 2 ,,abțineri” (d-na. consilier Cocuța-Piticari și dl. consilier Sologiuc).

Hotărârea a fost adoptată.

**Se trece la punctul 4 de pe ordinea de zi (Proiect de hotărâre numărul 15/10.02.2023 pentru acceptarea ofertei de donație a unui teren situat în intravilanul municipiului Câmpulung Moldovenesc și a investiției edificate pe acest teren).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 14 voturi ,,pentru”.

Hotărârea a fost adoptată.

**Se trece la punctul 5 de pe ordinea de zi (Proiect de hotărâre numărul 16/10.02.2023 privind transmiterea în administrare și în mod gratuit a unui bun imobil aflat în domeniul privat al municipiului Câmpulung Moldovenesc, din administrarea Consiliului Local al municipiului Câmpulung Moldovenesc în administrarea Școlii Gimnaziale „George Voevidca“ Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 2 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 14 voturi ,,pentru”.

Hotărârea a fost adoptată.

**Se trece la punctul 6 de pe ordinea de zi (Proiect de hotărâre numărul 17/10.02.2023 cu privire la repartizarea, în vederea închirierii, a unor spații cu destinație de locuință).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism și raportul de specialitate al Compartimentului juridic.

Comisia nr. 3 avizează favorabil proiectul de hotărâre.

Nu sunt discuții.

Dl. președinte – fiind vorba de persoane, votul trebuie să fie secret. Prezintă procedura de vot.

Se distribuie buletinele de vot.

D-na. secretar – în urma numărării voturilor avem 14 voturi ,,pentru”.

Hotărârea a fost adoptată.

**Se trece la punctul 7 de pe ordinea de zi (Proiect de hotărâre numărul 18/10.02.2023 privind aprobarea închirierii prin licitație publică a unor suprafețe de teren cu destinația de pajiști permanente aparținând domeniului public al Municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 2 avizează favorabil proiectul de hotărâre.

Discuții/propuneri:

Dna. secretar general – la acest proiect de hotărâre avem un amendament din partea domnului consilier local Boicu Alin.

Dl. consilier local Boicu Alin - dă citire amendamentului. Detaliază amendamentul. Scopul este să ne asigurăm ca pe durata închirierii dacă apar investiții de interes public pe acel teren să putem iniția demersuri pentru a putea continua și implementa aceste investiții.

Dna. secretar general – amendamentul a fost depus în data de 17 februarie, conform legii și regulamentului, poate fi supus aprobării.

Dl. consilier local Varvaroi – scoaterea din registru se face în condiții extrem de stricte și cu obligativitatea pentru primărie de a compensa acele suprafețe cu alte suprafețe.

Dl. consilier local Sologiuc – ar trebui pajiștile să fie verificate și la darea în folosință și la preluare, am avut multe cazuri unde pajiștile nu au fost lăsate cum ar fi trebuit.

D-na. secretar – prezintă procedura de vot. Supunem la vot amendamentul domnului consilier Boicu Alin, iar apoi vă rog să faceți propuneri pentru comisii, la art. 4 și art. 5 fiind vorba de persoane, votul trebuie să fie secret. La final supunem la vot proiectul pe ansamblu, cu amendament și propuneri.

Dl. consilier local Boicu Alin - propune reprezentant în comisia de evaluare a ofertelor licitației pe dl. consilier local Varvaroi Vasile, supleant în comisia de evaluare a ofertelor licitației pe dl. consilier local Maftean Gheorghe, reprezentant în comisia de soluționare a contestațiilor licitației pe dl. consilier local Moroșan Nicolai și supleant în comisia de evaluare a ofertelor licitației pe dna. consilier local Flutur Florica.

Nu sunt alte propuneri.

Dl. președinte de ședință – supunem la vot amendamentul domnului consilier local Boicu Alin. Se votează cu 11 voturi ,,pentru”. Nu participă la vot domnii consilieri (Cîrmaci Nicolai, Lițu Nicolae și Alvirescu Ioana).

Se distribuie buletinele de vot.

Se supune la vot secret art. 4 și art. 5.

D-na. secretar – în urma numărării voturilor avem 11 voturi ,,pentru”. Nu participă la vot domnii consilieri (Cîrmaci Nicolai, Lițu Nicolae și Alvirescu Ioana).

Se supune la vot proiectul de hotărâre pe ansamblu. Se votează cu 11 voturi ,,pentru”. Nu participă la vot domnii consilieri (Cîrmaci Nicolai, Lițu Nicolae și Alvirescu Ioana).

Hotărârea a fost adoptată.

**Se trece la punctul 8 de pe ordinea de zi (Proiect de hotărâre numărul 19/10.02.2023 privind desemnarea reprezentanților Consiliului Local al municipiului Câmpulung Moldovenesc în comisia de concurs/examen, respectiv în comisia de soluționare a contestațiilor la concursul organizat pentru ocuparea funcției specifice comitetului director de director financiar-contabil al Spitalului Municipal Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și raportul de specialitate al Compartimentului juridic.

Comisia nr. 3 avizează favorabil proiectul de hotărâre.

Discuții/propuneri:

Dl. consilier local Varvaroi – după ce va fi desemnat câștigătorul, doresc să fie prezentat în Consiliul Local proiectul, pentru a vedea și noi obiectivele viitorului director economic.

Dl. președinte de ședință – propuneri pentru comisii.

Dl. consilier local Lițu – propune în comisia de concurs pe doamnele consilier local Alvirescu Ioana și Cocuța-Piticari Cristina, iar în comisia de soluționare a contestațiilor pe domnii consilieri locali Boicu Alin și Robciuc Silviu.

Nu sunt alte propuneri.

D-na. secretar – la art. 1 fiind vorba de persoane, votul trebuie să fie secret. Prezintă procedura de vot.

Se distribuie buletinele de vot.

D-na. secretar – în urma numărării voturilor avem 14 voturi ,,pentru”.

Hotărârea a fost adoptată.

D-na. secretar general întreabă comisia economică dacă are nevoie de pauză pentru analiză proiect introdus suplimentar și emitere aviz.

D-na. președinte menționează că s-a discutat în comisie proiectul și nu este nevoie de pauză.

Se trece la discutarea proiectului de hotărâre introdus suplimentar pe ordinea de zi:

Proiect de hotărâre numărul 20/21.02.2023 privind aprobarea majorării bugetului local, utilizării fondului de rezervă, virărilor de credite bugetare și influențelor la lista de investiții a bugetului local pe anul 2023 și aprobarea virărilor de credite bugetare și a influențelor la lista de investiții a bugetului instituţiilor publice şi activităţilor finanţate integral sau parţial din venituri proprii pe anul 2023.

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisia nr. 1 avizează favorabil proiectul de hotărâre.

Discuții:

Dl. președinte de ședință – solicită detalierea proiectului.

Dna. director Florescu – detaliază proiectul de hotărâre.

Dl. consilier local Sologiuc – mă bucur că avem un proiect și cu împăduririle.

Dl. primar – este un proiect prin PNRR.

Se supune la vot proiectul de hotărâre. Se votează cu 14 voturi ,,pentru”.

Hotărârea a fost adoptată.

**Se trece la punctul 9 de pe ordinea de zi (Raport cuprinzând rezultatele operațiunilor de inventariere a patrimoniului municipiului Câmpulung Moldovenesc în anul 2022, înregistrat la nr. 2661 din 20.01.2023).**

Nu sunt discuții.

Raportul a fost însușit.

**Se trece la punctul 10 de pe ordinea de zi (Informare privind derularea Programului Operațional Ajutorarea Persoanelor Defavorizate – POAD, înregistrată la nr. 5518 din 13.02.2023).**

Discuții:

Dl. președinte de ședință – ne opresc cetățenii pe stradă, doresc să știe modul de acordare a acestor pachete, sunt foarte mulți oameni necăjiți.

Dna. secretar general – în acest sens s-a întocmit informarea, dar pentru că persoanele care au întocmit-o nu sunt în sală voi face eu câteva precizări. Pachetele de alimente și igienă vin o singură dată pe an. Pentru distribuirea acestor pachete este numită o comisie și o anumită ordine: prima dată beneficiază persoanele de la ajutor social și cele care au alocații de susținere a familiei. În cazul în care mai rămân, se distribuie persoanelor cu handicap la cerere sau altor persoane care nu au niciun fel de venit în baza unei anchete sociale.

Dl. președinte – sper că cei interesați au auzit care sunt criteriile.

**Se trece la punctul 11 de pe ordinea de zi (Adresa Spitalului Municipal Câmpulung Moldovenesc nr. 17349/2022, înregistrată la nr. 40665/2022).**

Discuții:

Dl. primar – am înțeles de la dl. consilier Macovei că dl. manager dorește retragerea acestei adrese de pe ordinea de zi. Au constatat că trecem printr-o perioadă dificilă din punct de vedere financiar, atât noi cât și ei. Sunt multe investiții de făcut și consideră că nu sunt resurse financiare suficiente. Știți că avem multe proiecte pe fonduri europene și trebuie multe documentații care necesită sume destul de consistente.

Dl. președinte de ședință – confirm cele relatate de dl. primar.

Dl. consilier local Giosan Cosmin intră în sala de ședință.

**Se trece la punctul 12 de pe ordinea de zi (Situație lunară privind activitățile realizate de persoanele beneficiare de ajutor social, conform planului de acțiuni în luna ianuarie 2023, înregistrată la nr. 3658 din 31.01.2023).**

Nu sunt discuții.

**Se trece la punctul 13 de pe ordinea de zi (Diverse):**

Discuții:

Dl. consilier local Varvaroi – solicit să găsim o soluție de întreținere pentru obiectivul turistic Moara Dracului, vin foarte mulți turiști. Am înțeles că au fost accidente pentru că era o cantitate mare de gheață. O problemă cu care ne confruntăm este pârtia de schi, nu este corect și normal ca o investiție de asemenea nivel să funcționează doar o săptămână. Nu trebuie să lăsăm această investiție, doar în baza unui contract de concesiune, trebuie să găsim niște soluții. Propun ca acest subiect să fie discutat permanent la ședințele de Consiliu. Este inacceptabil să avem pârtii private care funcționează și noi nu. Rog pe domnul primar să desemneze o persoană sau două care să urmărească tot ce se întâmplă cu această investiție și să generăm frecvent ședințe cu actuali administratori, pentru a vedea ce nu a funcționat. Este și responsabilitatea noastră, trebuie să venim cu soluții, deoarece se va resimți și la bugetul nostru. Indicat ar fi ca un salariat din primărie să fie instruit și să vadă cum se întreține o pârtie de schi.

Dl. consilier local Sologiuc – au fost temperaturi foarte crescute, cred că au făcut tot ce au putut. Este vorba și de banul lor, ei trebuie să plătească acea redevență la primărie. Este o pârtie destul de mare ca să poată fi întreținută.

Dl. consilier local Varvaroi – sunt pârtii care încă funcționează, temperaturi crescute au fost peste tot.

Dl. consilier local Sologiuc – ar trebui să-i invităm și să discutăm această problemă, știu că nu funcționează toate tunurile. O soluție ar fi să amenajăm pârtia de la Istrate, este de o dimensiune mai mică și se poate întreține mai ușor.

Dl. președinte de ședință – la ședința viitoare vor fi invitați administratorii de la pârtia de schi.

Dl. consilier local Sologiuc – trebuie să ne gândim și la atracții turistice pentru vară.

Dl. consilier local Boicu Alin – în momentul în care depui o solicitare la primărie pentru un anumit serviciu, de cele mai multe ori trebuie plătită o taxă la primărie, iar copia chitanței se atașează la cerere. Nu este normal să trimitem cetățeanul la un xerox în oraș, din punctul meu de vedere nu ar trebui atașată deloc, ar trebui trecut numărul chitanței pe cerere. Trebuie să avem în vedere că la începutul anului a apărut Legea nr. 9 pentru modificarea și completarea [Ordonanței de urgență a Guvernului nr. 41/2016](https://legislatie.just.ro/Public/DetaliiDocumentAfis/247992) privind stabilirea unor măsuri de simplificare la nivelul administrației publice centrale și pentru modificarea și completarea unor acte normative, care intră în vigoare la începutul lunii iulie care va obliga instituțiile publice să nu mai ceară documente pe hârtie, iar acolo unde trebuie să cerem copii după anumite documente, primăria va avea obligația să pună la dispoziția cetățeanului un foto copiator în holul primăriei. O altă problemă este aplicația prin proiectul POCA, sunt unii cetățeni care se lovesc de anumite erori, nu pot trece peste anumiți pași. Indicat ar fi să avem un nr. de telefon unde să sune cetățeanul să fie îndrumat sau chiar să semnaleze anumite minusuri ale aplicației. Aplicația este bună, dar este perfectibilă, ca să o putem face mai bună ar trebui ca aceste minusuri să le putem raporta undeva. Valea Caselor e o zonă cu mult potențial turistic, care este stadiul rețelei electrice?

Dl. primar – ne dorim să extindem rețeaua electrică atât pe Valea Caselor cât și pe Izvorul Malului. În momentul de față suntem la faza de documentație, sunt anumite proceduri de parcurs. Pe Valea Caselor avem și proiect pentru asfaltare prin Anghel Salligny.

Dl. consilier local Moroșan – trebuia să iau cuvântul la primul proiect. Este foarte comod pentru unii colegi ca la orice proiect care este legat de păduri să voteze împotrivă sau să se abțină, doar ca să dea bine la cetățeni că luptă împotiva tăierii arborilor. Asigur pe toată lumea că noi cei care votăm ,,pentru” respectăm prevederile legale. Pădurea este o resursă și se explotează conform legii, ea trebuie igienizată, trebuie curată și tăiată selectiv. Nu putem să-i considerăm pe toți cei din domeniul silvic infractori, sunt specialiști care constată aceste infracțiuni. Nu putem bloca repartizarea de lemn pentru cetățenii din municipiu care solicită acest lucru. Cu siguranță reprezintă și o sursă de venit.

Dl. consilier local Maftean – în timp ce se transporta material pentru repararea punții de la ANL s-a deteriorat un capac de la canalizare și ar trebui schimbat, circulă foarte mulți copii și bătrâni. Anumite persoane de la Blocul Turn solicită să se pună un semn de circulație cu stradă închisă la intrarea pe str. Mică, se întâmplă foarte multe accidente. Cei de la Fritehnic ar trebui să-și administreze mai bine activitatea, vântul duce de la sediu lor toate gunoaiele pe malul Moldovei. Sunt anumiți cetățeni care doresc să refacă scările la clădirile sociale și ar vrea să știe care sunt procedurile.

Dl. primar – am audiență miercurea de la 10 la 12, oricine poate să vină să solicite orice informație. Nu știu ce este acolo, colegii vor merge să verifice și vom rezolva această problemă.

Dl. consilier local Sologiuc – v-am demonstrat pe 1 decembrie 2021 că se taie ilegal pe Runc, la momentul respectiv toată lumea mi-a dat dreptate, dar după un an de zile aflăm că s-a tăiat legal și a fost aplicată doar o amendă de 5000 lei. Până nu se reglementează problema și nu se va intra în legalitate, noi ne vom opune. Cineva din primărie ar trebui să facă verificări în acest sens.

Dl. consilier local Maftean – susțineți că a fost o taiere ilegală, dar de ce vă opuneți și la proiectul cu lemne pentru cetățeni.

Dl. primar – Consiliul Local nu este organ de anchetă, compartimentele de specialitate nu fac parte din instituții care gestionează urmăririle penale. Foarte bine că ați făcut acea sesizare atunci, noi nu putem contrazice un raport a unei instituții a statului.

Dl. consilier local Sologiuc – avem puterea de a opri tăierea ilegală.

Dl. primar – se taie în baza unui amenajament pastoral.

Dl. consilier local Sologiuc – acel amenajament silvic a fost falsificat, v-am demonstrat acest lucru.

Dl. primar – de ce nu ați sesizat alte instituții ale statului, de ce nu ați continuat investigația, dacă susțineți că a fost falsificat.

Dl. consilier local Sologiuc – primăria trebuie să-și protejeze pădurile.

Dl. primar – primăria nu este organ de anchetă.

Dl. consilier local Moroșan – eu îi mulțumesc d-lui Sologiuc că ne-a semnalat la data respectivă acea ilegalitate, avem nevoie de oameni ca el și îl incurajez să meargă tot pe aceeași linie. Sunt și eu revoltat că tot văd în presă fel și fel de sesizări la adresa celor din silvicultură, dar ce putem noi face dacă sesizarea dvs. nu este demonstrată de organele abilitate. Nu putem să ne opunem unui proiect că nu ne place cum s-a desfășurat o anchetă.

D-na. Flutur – atât eu cât și ceilalți colegi avem încredere în capacitatea fiecărui consilier de a judeca proiectele pe care le votează. Am votat ,,pentru”, deoarece m-am documentat și am constatat că aceste cote sunt rezonabile și se încadrează în limita legii. Zona Bucovinei are încă pădure de exploatat, noi trebuie să avem încredere în instituțiile statului. Poate sesizarea d-lui Sologiuc ar trebui să facă obiectul unei anchete din partea autorității locale, am auzit și eu că acolo e cam dezastru, ar trebui privită cu mai multă atenție și de noi.

Dl. consilier local Macovei – cetățenii din Câmpulung trebuie să știe că toate proiectele de hotărâri se discută întâi în comisiile de specialitate, nu venim aici și doar ridicăm mâna.

Dl. consilier local Erhan – sunt niște cabluri pe jos pe str. Bogdan Vodă și Gheorghe Doja.

Dl. primar – săptâmâna viitoare va merge o echipă la fața locului.

Dl. consilier local Sologiuc – care este stadiul Cinematografului, va funcționa în perioada Film Fest?

Dl. primar – cinematograful a fost câștigat în instanță, cu toții ne dorim un cinematograf în oraș. Nu va fi funcțional, în momentul de față nu avem o variantă de finanțare.

Dl. președinte de ședință – dă cuvântul din rândul invitaților.

Dl. Priscornic Dumitru – văzând situația energetică a țării și dorința Guvernului de a monta panouri fotovoltaice, am făcut o investiție de 60.000 lei și mi-am montat panouri fotovoltaice. Vin cu rugămintea să aprobați o hotărâre de Consiliu pentru scutire de impozit pe clădiri persoanelor care au montate aceste panouri. M-am interesat și alte primării au aprobat o astfel de hotărâre.

D-na. director Florescu – am primit solicitarea dvs., voi prezenta un punct de vedere pentru ședința următoare.

Nemaifiind alte probleme, domnul preşedinte declară închise lucrările şedinţei ordinare.

Drept pentru care s-a încheiat prezentul proces-verbal.

Şedinţa se încheie la orele 1330.

**PREŞEDINTE DE ŞEDINŢĂ, SECRETAR GENERAL,**

**Macovei Virgil Erhan Rodica**

**Întocmit,**

Ropcean Luminița Georgeta